ย่านชุมชนเก่า: ท่าทองใหม่
ที่อยู่: ตำบลท่าทองใหม่ อำเภอกาญจนดิษฐ์ จังหวัดสุราษฎร์ธานี ภาคใต้
ลักษณะสำคัญ: ท่าทองใหม่ เป็นชุมชนเกษตรกรรม ชุมชนริมน้ำ และชุมชนตลาด เมื่อประมาณปี พ.ศ. 2310 พื้นที่บริเวณนี้เคยเป็นเมืองท่าเรือที่สำคัญ เรือใหญ่จากประเทศจีนเข้ามาติดต่อค้าขาย ซึ่งคนในสมัยนั้นเรียกว่า บ้านท่าทองใหม่ เดิมเคยขึ้นอยู่กับมณฑลนครศรีธรรมราช ต่อมาสังกัดอำเภอกาญจนดิษฐ์ จังหวัดสุราษฎร์ธานี พื้นที่ส่วนใหญ่เป็นที่ราบลุ่มริมฝั่งคลองและชายทะเล มีลำคลองท่าทองใหม่ไหลผ่านไปออกอ่าวบ้านดอน ประชาชนตั้งบ้านเรือนหนาแน่นตามริมฝั่งคลอง เป็นเรือนแถวไม้ในตลาด และชุมชนประมง ส่วนใหญ่ประกอบอาชีพค้าขาย ประมง